**vznesené Pripomienky v rámci medzirezortného pripomienkového konania**

k návrhu nariadenia vlády Slovenskej republiky, ktorým sa ustanovuje výška sadzby na jednu hodinu osobnej asistencie a výška peňažného príspevku na opatrovanie

Počet vznesených pripomienok, z toho zásadných 4/1

|  |  |  |  |  |  |
| --- | --- | --- | --- | --- | --- |
| Pripomienkujúci subjekt | Pripomienka | Text pripomienky | Typ pripomienky | Vyhodnotenie | Odôvodnenie |
| Ministerstvo dopravy a výstavby Slovenskej republiky | všeobecnej časti dôvodovej správy | doplniť zhrnutie vplyvov nariadenia vlády podľa doložky vybraných vplyvov. | O | A | Text doplnený |
| Ministerstvo financií Slovenskej republiky | Všeobecne | Návrh predpokladá negatívny, rozpočtovo nezabezpečený vplyv na rozpočet verejnej správy v sume 17 249 678 eur v roku 2019, v sume 43 118 830 eur v roku 2020, v sume 44 990 801 eur v roku 2021 a v sume 46 277 897 eur v roku 2022, pričom v Analýze vplyvov na rozpočet verejnej správy, na zamestnanosť vo verejnej správe a financovanie návrhu (ďalej len „analýza vplyvov“) časti 2.1.1 Financovanie návrhu sa konštatuje, že kapitola Ministerstva práce, sociálnych vecí a rodiny SR v rozpočte na roky 2019 až 2022 nemá zabezpečené krytie zvýšených výdavkov a bude požadovať pokryť vyčíslený vplyv na roky 2019 až 2022 v plnom rozsahu. Uvedené konštatovanie žiadam preformulovať takto: „Krytie predmetných výdavkov vyplývajúcich pre kapitolu Ministerstva práce, sociálnych vecí a rodiny SR bude zabezpečené pri tvorbe rozpočtu verejnej správy na roky 2020 až 2022.“. | Z | A | Text upravený |
| Ministerstvo financií Slovenskej republiky | Všeobecne | V analýze vplyvov je potrebné doplniť kompletný výpočet budúcich výdavkov; v analýze vplyvov sa uvádza navrhovaná výška príspevkov na opatrovanie podľa počtu opatrovaných osôb a spôsobu opatrovania (celodenne/čiastočne/kombinovane). Pri počte opatrovateľov a výpočte finančného vplyvu sa však uvádza iba priemerný mesačný počet, prípadne celkový finančný vplyv, bez rozdelenia podľa počtu opatrovaných osôb a spôsobu opatrovania (pri výpočte boli zrejme použité počty poberateľov podľa počtu opatrovaných a spôsobu opatrovania). | O | A | Text doplnený |
| Ministerstvo financií Slovenskej republiky | Všeobecne | Do materiálu je potrebné doplniť odôvodnenie rastu počtu poberateľov príspevku na opatrovanie a príspevku na osobnú asistenciu, keďže absentujú dôvody medziročného rastu počtu poberateľov, resp. zdroj dát (napríklad prognózovaný počet obyvateľov vo vyššom veku, prognózy výdavkov spojených so starnutím obyvateľstva). | O | A | Text doplnený |
| Ministerstvo financií Slovenskej republiky | Všeobecne | Odporúčam v budúcnosti predkladať návrh spoločne s návrhom na zvyšovanie príspevku na sociálne služby (Návrh nariadenia vlády SR, ktorým sa ustanovuje výška finančného príspevku na poskytovanie sociálnej služby v zariadeniach pre fyzické osoby, ktoré sú odkázané na pomoc inej fyzickej osoby a pre fyzické osoby, ktoré dovŕšili dôchodkový vek), pretože oba návrhy sa dotýkajú občanov, ktorým sa poskytuje dlhodobá starostlivosť, či už vo forme opatrovania v domácom prostredí, alebo vo forme ústavnej starostlivosti. Upozorňujem, že oba návrhy by mali byť v súlade aj s Národným akčným plánom prechodu z inštitucionálnej starostlivosti na komunitnú starostlivosť v systéme sociálnych služieb na roky 2016 až 2020. Z uvedených dôvodov je žiadúce, aby sa u oboch návrhov posudzoval ich vplyv spoločne; v súčasnosti neexistuje medzi predmetnými návrhmi žiadna vzájomná referencia. | O | A | Vzhľadom na odporúčanie do budúcnosti, pri ďalšom návrhu uvedených nariadení skoordinujeme postup v zmysle odporúčania. |

|  |
| --- |
| Vysvetlivky k použitým skratkám v tabuľke: |
| O – obyčajná |
| Z – zásadná |